Meteorizmas

Meteorizmas – pilvo išsipūtimas dėl žarnose susikaupusių dujų. Dujos į žarnas patenka su kvėpuojamuoju oru, difunduojant iš kraujo, vykstant fermentinėms reakcijoms. Žmonių virškinamajame trakte esama iki 500 cm³ dujų.Intestinal gas. Britannica Online Encyclopedia. Nuoroda tikrinta 2023-04-14. Meteorizmą suaktyvina suintensyvėjęs rūgimo ir puvimo procesas, kurio metu smarkiai padaugėja dujų. Tuomet žarnų sienelės išsitempia, sutrinka jų kraujotaka, slopinama diurezė, o pakilus diafragmai, pasunkėja kvėpavimas.

Kai kurios galimos meteorizmo priežastys:Zhang L, Sizar O, Higginbotham K. Meteorism. [Updated 2022 Oct 17]. In: StatPearls [Internet]. Treasure Island (FL): StatPearls Publishing; 2023 Jan. 
 Žarnų nepraeinamumas
 Inkstų akmenligė
 Funkcinis žarnyno sutrikimas
 Persivalgymas
 Plonųjų žarnų disbakteriozė
 Žarnyno uždegimas

 Išnašos 

Kategorija:Virškinimo sistemos ligos